Blaze7451/Wiki-th-20250601 huggingface dataset:
ภาษีคาร์บอน

โรงงงานไฟฟ้าถ่านหินในประเทศรัสเซีย ภาษีคาร์บอนจะจัดเก็บภาษีไฟฟ้าที่ผลิตจากถ่านหิน
ภาษีคาร์บอน (carbon tax) เป็นภาษีสิ่งแวดล้อมที่จัดเก็บเนื่องจากคาร์บอนที่เป็นส่วนประกอบของเชื้อเพลิง อะตอมของคาร์บอนจะประกอบอยู่ในเชื้อเพลิงฟอสซิล (ถ่านหิน ปิโตรเลียม และก๊าซธรรมชาติ) และเมื่อถูกเผาไหม้จะปล่อยออกมาในรูปแบบของคาร์บอนไดออกไซด์ (CO2) เปรียบต่างกับพลังงานในรูปแบบอื่นเช่น พลังงานลม พลังงานแสงอาทิตย์ พลังงานน้ำ และ พลังงานนิวเคลียร์ ที่ไม่ได้เปลี่ยนไฮโดรคาร์บอนกลายมาเป็นคาร์บอนไดออกไซด์
ในทางเศรษฐกิจและนโยบาย ภาษีคาร์บอนได้เพิ่มการแข่งขันเพื่อช่วยพลังงานทางเลือกประเภทอื่น

**อ้างอิง**

**แหล่งข้อมูลอื่น**
  เศรษฐศาสตร์ของภาวะโลกร้อน และภาษีคาร์บอน date=2011-01-03 , มูลนิธิโลกสีเขียว
หมวดหมู่:เศรษฐศาสตร์สิ่งแวดล้อม
หมวดหมู่:พลังงาน
หมวดหมู่:ภาษี
ลุยส์ บาร์รากัน

ลุยส์ บาร์รากัน มอร์ฟิน
ลุยส์ บาร์รากัน มอร์ฟิน (Luis Barragán Morfin) (9 มีนาคม ค.ศ. 1902 - 22 พฤศจิกายน ค.ศ. 1988) เขาเกิดที่เมืองกวาดาลาฮารา ประเทศเม็กซิโก ถือเป็นสถาปนิกคนสำคัญของเม็กซิโกในศตวรรษที่ 20
เขาศึกษาทางด้านวิศวกรรมศาสตร์ จบการศึกษาที่ Escuela Libre de Ingenieros ในกวาดาลาฮารา ในปี ค.ศ. 1923 และฝึกหัดด้านสถาปัตยกรรมศาสตร์ด้วยตัวเอง หลังจากศึกษาจบ เขาเดินทางไปหลายที่ ทั้งในสเปน ฝรั่งเศส (ที่นี่เขาเข้าฟังคำบรรยายของเลอกอร์บูซีเย) และโมร็อกโก ขณะที่อยู่ในฝรั่งเศสเขาได้รู้จักงานเขียนของแฟร์ดินองด์ บัค นักเขียนชาวเยอรมัน-ฝรั่งเศส ทั้งยังเป็นดีไซเนอร์ละศิลปิน ที่จะมีอิทธิพลต่อบาร์รากันในอนาคต เขาออกแบบด้านสถาปัตยกรรมที่เมืองกวาดาลาฮารา ตั้งแต่ปี 1927-1936 และเม็กซิโกซิตีหลังจากนั้น ผลงานที่กวาดาลาฮารา เขาได้ทำงานออกแบบบ้านหลายหลัง ในเขตโกโลเนียอาเมริกา (Colonia America) ที่ปัจจุบันคือดาวน์ทาวน์ในกวาดาลาฮารา 
ผลงานการออกแบบที่โดดเด่นของเขา สามารถพบได้ในงานออกแบบภายในที่พักอาศัยและการออกแบบน้ำพุ ที่มีรูปแบบเป็นกำแพงสีสัน ที่เขาใช้องค์ประกอบและดัดแปลงมาจากอาคารแบบเม็กซิโก 
เขาทำงานอยู่หลายปี จนในปี ค.ศ. 1975 เขาได้เกียรติให้แสดงผลงานในพิพิธภัณฑ์ศิลปะสมัยใหม่ ที่นิวยอร์ก และในปี 1980 เขาได้รับรางวัลพริตซ์เกอร์ ถือเป็นคนที่ 2 ที่ได้รับรางวัลนี้ บ้านและสตูดิโอของเขา ที่สร้างในปี ค.ศ. 1948 ในเม็กซิโกซิตี อยู่ในพื้นที่มรดกโลกของยูเนสโกในปี 2004

**อ้างอิง**
หมวดหมู่:บุคคลจากกัวดาลาฮารา
หมวดหมู่:ผู้ได้รับรางวัลพริตซ์เกอร์
หมวดหมู่:สถาปนิกชาวเม็กซิโก
สงครามครั้งสุดท้ายของสาธารณรัฐโรมัน

สงครามครั้งสุดท้ายของสาธารณรัฐโรมัน หรือเรียก สงครามกลางเมืองของแอนโทนี หรือ สงครามระหว่างแอนโทนีกับออกเตเวียน เป็นสงครามกลางเมืองโรมันครั้งสุดท้ายในสมัยสาธารณรัฐ เป็นสงครามระหว่างคลีโอพัตรา (โดยมีมาร์ค แอนโทนีสนับสนุน) และออกเตเวียน หลังจากวุฒิสภาโรมันประกาศสงครามต่อราชินีคลีโอพัตรา แอนโทนีซึ่งเป็นทั้งคนรักและพันธมิตรของนาง ทรยศต่อโรมและเข้าร่วมสงครามโดยถือฝ่ายคลีโอพัตรา หลังจากชัยอย่างเด็ดขาดของออกเตเวียนในยุทธนาวีที่อักติอูง คลีโอพัตราและแอนโทนีถอยทัพไปอเล็กซานเดรีย ที่ซึ่งออกเตเวียนล้อมเมืองไว้จนศัตรูทั้งสองกระทำอัตวินิบาตกรรม
หลังสงครามยุติ ออกเตเวียนนำสันติภาพมาสู่รัฐโรมันซึ่งตกอยู่ในภาวะสงครามกลางเมืองมาเป็นเวลานับศตวรรษ ออกเตเวียนกลายมาเป็นบุคคลทรงอำนาจที่สุดในโลกโรมัน และวุฒิสภาแต่งตั้งให้เขาเป็นจักรพรรดิออกัสตัส เมื่อ 27 ปีก่อนคริสตกาล พระองค์ทรงเป็นจักรพรรดิโรมันพระองค์แรก และเปลี่ยนรูปแบบสาธารณรัฐซึ่งปกครองระบอบคณาธิปไตย/ประชาธิปไตย มาเป็นจักรวรรดิโรมัน ซึ่งมีการปกครองแบบอำนาจนิยม
สงครามนี้ยังเป็นจุดเริ่มต้นของสันติภาพโรมัน ซึ่งเป็นยุคแห่งสันติภาพและเสถียรภาพของทวีปยุโรปที่ยืนยาวที่สุดในประวัติศาสตร์เท่าที่มีบันทึก

**อ้างอิง**
หมวดหมู่:สงครามในศตวรรษที่ 1 ก่อนคริสตกาล
หมวดหมู่:สงครามในศตวรรษที่ 1 ก่อนคริสตกาล

หมวดหมู่:สงครามแบ่งตามคริสต์ศตวรรษ
หมวดหมู่:ศตวรรษที่ 1 ก่อนคริสตกาล
หมวดหมู่:เรื่องอื้อฉาว

หมวดหมู่:ความขัดแย้งทางสังคม
หมวดหมู่:การประพฤติผิด
หมวดหมู่:ศีลธรรม
หมวดหมู่:ข้อโต้เถียง
ความรำคาญ

ความรำคาญ เป็นอาการด้านจิตใจที่ไม่รู้สึกพอใจในลักษณะที่รู้สึกมีผลทำให้เกิดความหงุดหงิด โมโห และกวนใจ ทำให้เกิดอารมณ์ต่าง ๆ เช่น ไม่พอใจและโกรธ
มีหลายสาเหตุที่กระตุ้นให้เกิดความน่ารำคาญ แต่ละคนมีเกิดภาวะรำคาญแตกต่างกัน มีความพยายามที่จะวัด ศึกษาด้านจิตวิทยาเกี่ยวกับความรำคาญ มักขึ้นอยู่กับประเด็นของการประเมินของแต่ละคน สิ่งกระตุ้นทำให้จากอารมณ์เป็นกลางในช่วงแรก หรือแม้ก็ทั่งพึงพอใจ สามารถทำให้เกิดความน่ารำคาญจะการกระทำซ้ำต่อเนื่อง อย่าง บางคนอาจจะเผชิญกับปรากฏการณ์ในสื่ออย่างเช่นดนตรีป็อป โฆษณา และจิงเกิลโฆษณา ที่เมื่อเปิดถี่อย่างต่อเนื่องหลาย ๆ ครั้ง ในช่วงเวลาตั้งแต่หลายสัปดาห์หรือหลายเดือน
ในการศึกษาใน International Journal of Conflict Management พบว่ามีบางคนตอบโต้ในความรำคาญ โดยทำให้ผู้อื่นรับรู้ และจะเพิ่มระดับมากขึ้นเมื่อพวกเขาพบว่าปัญหายังไม่ได้แก้ไข และคนเหล่านั้นมีโอกาสมากที่จะโทษในสิ่งที่ก่อให้เกิดความรำคาญกับพวกเขา

**อ้างอิง**
หมวดหมู่:อารมณ์
ทะเลสาบหนองหาน

ทะเลสาบหนองหาน หรือ หนองหานหลวง เป็นทะเลสาบน้ำจืดขนาดใหญ่ที่สุดของภาคตะวันออกเฉียงเหนือ และใหญ่เป็นอันดับ 2 ของประเทศ เป็นรองจากบึงบอระเพ็ด ครอบคลุมพื้นที่ถึง 12 ตำบล ได้แก่ ตำบลธาตุเชิงชุม ตำบลท่าแร่ ตำบลเชียงเครือ ตำบลโคกก่อง ตำบลม่วงลาย ตำบลงิ้วด่อน ตำบลดงชน ตำบลธาตุนาเวง ตำบลฮางโฮง ตำบลเหล่าปอแดง ในอำเภอเมืองสกลนคร และตำบลบ้านแป้น ตำบลนาแก้ว ในอำเภอโพนนาแก้ว จังหวัดสกลนคร มีเนื้อที่กว่า 77,000 ไร่ หรือ (123.2 ตารางกิโลเมตร) ความลึกเฉลี่ยประมาณ 2.0 - 10.0 เมตร เป็นแหล่งเพาะพันธุ์ปลาน้ำจืด นกน้ำ พื้นที่ชุ่มน้ำที่สำคัญของประเทศไทย สันนิษฐานว่าหนองหานเกิดจากการยุบตัวของแผ่นเปลือกโลกอันเนื่องมาจากการถูกชะล้างของชั้นหินเกลือใต้ดินจนเกิดโพรงขนาดใหญ่ และเกิดการพังทลายยุบตัวลงเป็นหนองน้ำในเวลาต่อมา  
ทะเลสาบหนองหานประกอบด้วยเกาะน้อยใหญ่มากกว่า 30 เกาะ เกาะที่ขนาดใหญ่ที่สุดคือ เกาะดอนสวรรค์ โดยมีพุทธสถานโบราณภายในเกาะ

**อ้างอิง**
หมวดหมู่:ทะเลสาบในประเทศไทย
หมวดหมู่:แหล่งน้ำในจังหวัดสกลนคร
หมวดหมู่:อำเภอเมืองสกลนคร
หมวดหมู่:อำเภอโพนนาแก้ว
คอปเปเลีย

Giuseppina Bozzachi รับบทเป็นสวอนฮิลด์ เป็นคนแรก เมื่อปี 1870
คอปเปเลีย (Coppélia) เป็นบัลเลต์ชวนหัวความยาว 3 องก์ ออกแบบท่าเต้นโดยอาร์เทอร์ แซงต์-ลีออง (Arthur Saint-Léon, 1821-1870) ประกอบดนตรีที่แต่งโดยลีโอ ดีลิบีส ประพันธ์คำร้องโดยแซงต์-ลีออง กับชาลส์ นุตตีเยร์ (Charles-Louis-Étienne Nuitter, 1828-1899) ดัดแปลงจากเรื่องสั้นภาษาเยอรมันสองเรื่องของอี. ที. เอ. ฮอฟมานน์ คือเรื่อง Der Sandmann (The Sandman) และ Die Puppe (The Doll)
บัลลเต์เรื่องนี้ออกแสดงรอบปฐมทัศน์เมื่อวันที่ 25 พฤษภาคม ค.ศ. 1870 ที่โรงอุปรากร Théâtre Impérial de l´Opéra กรุงปารีส และได้แสดงอยู่ระยะหนึ่งก่อนจะหยุดไป เพราะปารีสถูกรุกรานเนื่องจากสงครามฝรั่งเศส-ปรัสเซีย  ภายหลังสงครามบัลเลต์กลับมาแสดงและได้รับความนิยมมาจนถึงปัจจุบัน เป็นบัลเลต์เรื่องที่ถูกแสดงบ่อยครั้งที่สุด ที่โรงอุปรากรพาเลส์การ์นิเยร์
เนื้อเรื่องกล่าวถึงตุ๊กตาเต้นระบำขนาดเท่าคนจริงชื่อ คอปเปเลีย สิ่งประดิษฐ์ของด็อกเตอร์ คอปเปลิอุส เป็นที่หลงใหลของฟรานซ์ เด็กหนุ่มในหมู่บ้าน จนทำให้ สวอนฮิลด์ (Swanhild, Swanhilda) คู่หมั้นของฟรานซ์อิจฉา แต่งตัวเลียนแบบตุ๊กตาและแสร้งทำเป็นว่าคอปเปเลียมีชีวิตจิตใจขึ้นมาจริงๆ  เนื้อเรื่องมีความใกล้เคียงกับบัลเลต์เรื่อง จิเซลล์ (Giselle) ดัดแปลงจากบทกวีของไฮน์ริก ไฮน์ (1797-1865) ที่ออกแสดงครั้งแรกเมื่อปี ค.ศ. 1841
เรื่องราวของคอปเปเลีย จากเรื่องสั้นของฮอฟมานน์ ต่อมาได้ถูกดัดแปลงเป็นอุปรากรเรื่อง Les contes d'Hoffmann โดยชาก ออฟเฟนบาค ในปี ค.ศ. 1879

**อ้างอิง**

**แหล่งข้อมูลอื่น**
หมวดหมู่:ผลงานของ ลีโอ ดีลิบีส
หมวดหมู่:บัลเลต์
วิทยาลัยเทคนิคนราธิวาส มหาวิทยาลัยนราธิวาสราชนครินทร์

วิทยาลัยเทคนิคนราธิวาส เป็นวิทยาลัยในกลุ่มมหาวิทยาลัยนราธิวาสราชนครินทร์ ซึ่งเป็นสถาบันสมทบจัดการเรียนการสอนในชั้น เตรียมปริญญา หรือ ชั้น ปวช และ ปวส เน้นการจัดการศึกษาเพื่อเตรียมให้บัณฑิต มีคุณลักษณะที่มีทักษะด้านช่างอุตสาหกรรม เทคโนโลยีสารสนเทศ วิศวกรรมศาสตร์ สถาปัตยกรรม การท่องเที่ยว โรงแรม ภาษา คหกรรม เสื้อผ้าและเครื่องแต่งกาย บริหารธุรกิจและทักษะด้านธุรกิจ ให้นักศึกษาสามารถปฏิบัติงานอย่างมีประสิทธิภาพ และเกิดทักษะ ที่ทำให้สามารถประกอบอาชีพได้หลายอาชีพ  ศูนย์เทคนิคนราธิวาส เป็นที่ตั้งของหน่วยงานดังนี้  สำนักงานอธิการบดี คณะพณิชยศาสตร์และสารสนเทศ คณะวิศวกรรมศาสตร์ และวิทยาลัยเทคนิคนราธิวาส ซึ่งเดิมเป็นสถานศึกษาที่สังกัด สำนักงานคณะกรรมการอาชีวศึกษา หรือ กรมอาชีวศึกษาเดิมก่อนที่จะ โอนบรรดากิจการ ทรัพย์สิน งบประมาณ รายได้ หนี้ สิทธิ ภาระผูกพัน ข้าราชการ ลูกจ้าง และอัตรากำลังของวิทยาลัยเทคนิคนราธิวาส ซึ่งอดีต ในการจัดการศึกษาด้านช่างอุตสาหกรรม ด้านพณิชยกรรมมาเป็นเวลานาน

**ประวัติ**
วิทยาลัยเทคนิคนราธิวาส เดิมคือ  “โรงเรียนช่างไม้นราธิวาส”  ตั้งอยู่เลขที 49 ถนนระแงะมรรคา  ตำบลบางนาค  อำเภอเมือง  จังหวัดนราธิวาส  เปิดทำการเรียนการสอนครั้งแรกเมื่อปี พ.ศ. 2481 ต่อมาในปี พ.ศ. 2484 เกิดสงครามโลกครั้งที่ 2 ไม่มีนักเรียนมาเรียนโรงเรียนช่างไม้นราธิวาส จึงต้องหยุดการเรียนการสอน ในปี พ.ศ. 2507 ได้ย้ายโรงเรียนช่างไม้ตากใบมาอยู่ในตัวจังหวัดนราธิวาสและตั้งชื่อ ว่า “โรงเรียนการช่างนราธิวาส” ในวันที่ 1 มิถุนายน พ.ศ. 2519 กรมอาชีวศึกษาได้สั่งให้โรงเรียนการช่างนราธิวาสกับโรงเรียนอาชีวศึกษานราธิวาส รวมกันเป็นโรงเรียนเดียวกัน  ตั้งชื่อใหม่ว่า “โรงเรียนเทคนิคนราธิวาส” และวันที่ 8 กุมภาพันธ์ พ.ศ. 2548 “วิทยาลัยเทคนิคนราธิวาส” ได้เป็นสถาบันสมทบใน มหาวิทยาลัยนราธิวาสราชนครินทร์ จัดตั้งขึ้นในปี พ.ศ. 2548 ตามพระราชบัญญัติมหาวิทยาลัยนราธิวาสราชนครินทร์ โดยหลอมรวมวิทยาลัยเทคนิคนราธิวาส  วิทยาลัยเกษตรและ เทคโนโลยีนราธิวาส  วิทยาลัยการอาชีพตากใบ  และวิทยาลัยพยาบาลบรมราชชนนี  เป็นสถาบันสมทบ และคณะตามลำดับ โดยได้มีกฎกระทรวงจัดตั้งให้วิทยาลัยเทคนิคนราธิวาสเป็นหน่วยงานในสังกัดตั้งแต่วันที่ 14 พฤศจิกายน พ.ศ. 2549 เป็นต้นมา
สีประจำมหาวิทยาลัยนราธิวาสราชนครินทร์ คือ สีฟ้าสีทอง  ต้นไม้ประจำมหาวิทยาลัย คือดอกพิกุล

**อ้างอิง**

**แหล่งข้อมูลอื่น**
  วิทยาลัยเทคนิคนราธิวาส date=2012-03-26 
ทคนิคนราธิวาส
ทางรถไฟสายชายฝั่งทะเลตะวันออก

ไฟล์:Thailand Diesel locomotive 4553.jpg|thumb|สะพานข้ามแม่น้ำบางปะกงในจังหวัดฉะเชิงเทรา
ทางรถไฟสายชายฝั่งทะเลตะวันออก หรือ ทางรถไฟสายฉะเชิงเทรา–สัตหีบ เป็นเส้นทางเดินรถไฟทางไกลระหว่างจังหวัดของการรถไฟแห่งประเทศไทย ประกอบด้วยสองช่วงหลักคือ ชุมทางฉะเชิงเทรา-ชุมทางแก่งคอย และ ชุมทางฉะเชิงเทรา-ท่าเรือแหลมฉบัง-ท่าเรือพาณิชย์สัตหีบ-ท่าเรือมาบตาพุด โดยมีช่วงชุมทางฉะเชิงเทรา-ชุมทางคลองสิบเก้า ซ้อนทับกับทางรถไฟสายตะวันออก

**ประวัติ**
เมื่อวันที่ 4 ธันวาคม พ.ศ. 2512 รัฐบาลได้ออกพระราชกฤษฎีกาเวนคืนที่ดินในจังหวัดฉะเชิงเทรา และจังหวัดชลบุรี เพื่อก่อสร้างทางรถไฟระหว่างสถานีฉะเชิงเทรา - สัตหีบ ในปีพ.ศ. 2514 - พ.ศ. 2520  การรถไฟแห่งประเทศไทยได้ทำการสำรวจ วางแนวเขต และเวนคืนที่ดินในบริเวณแนวที่จะก่อสร้าง และได้เริ่มก่อสร้างในปี พ.ศ. 2524 จนแล้วเสร็จในปี พ.ศ. 2528 ต่อมา วันที่ 19 สิงหาคม พ.ศ. 2538 ได้มีพิธีเปิดทางรถไฟสายชายฝั่งทะเลตะวันออกอย่างเป็นทางการ หลังทางรถไฟช่วงชุมทางคลองสิบเก้า-ชุมทางแก่งคอย สร้างแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก ทรงเป็นประธานในพิธีเปิด ที่สถานีรถไฟญาณสังวราราม

**พื้นที่ที่เส้นทางผ่าน**
รายชื่อสถานีรถไฟชุมทางฉะเชิงเทรา – จุกเสม็ด
รายชื่อสถานีรถไฟชุมทางศรีราชา – แหลมฉบัง
รายชื่อสถานีรถไฟชุมทางเขาชีจรรย์ – มาบตาพุด

**โครงการส่วนต่อขยาย**

**ช่วงฉะเชิงเทรา - ท่าเรือแหลมฉบัง**

**ช่วงฉะเชิงเทรา - แก่งคอย และทางเลี่ยงเมือง**

**สะพานข้ามแม่น้ำบางปะกง**
สะพานข้ามแม่น้ำบางปะกง หรือที่เรียกว่า สะพานยกระดับบางปะกง อยู่บริเวณกิโลเมตรที่ 64+094.653 ถึง กิโลเมตรที่ 64+958.245 ตั้งอยู่ระหว่างที่หยุดรถแปดริ้ว และสถานีดอนสีนนท์ สะพานมีความยาวประมาณ 1743.20 เมตร ประกอบด้วยสะพานเดิม และสะพานใหม่สร้างคู่ขนานกันไปสำหรับเดินรถข้ามแม่น้ำบางปะกง ซึ่งเป็นบริเวณที่มีวิวทิวทัศน์ที่สวยงามจุดหนึ่งบนเส้นทาง สามารถมองเห็นภาพมุมกว้างของตัวเมืองฉะเชิงเทราริมฝั่งแม่น้ำบางปะกงได้รอบทิศทาง โดยสามารถนั่งรถไฟสายชายฝั่งทะเลตะวันออก และรถไฟนำเที่ยวขบวนพิเศษเพื่อข้ามสะพานและชมวิวทิวทัศน์
สะพานข้ามแม่น้ำบางปะกงทางรถไฟสายชายฝั่งทะเลตะวันออกนั้นถือเป็นสะพานยกระดับผ่านช่วงเมืองแห่งแรก ๆ ของประเทศไทยที่มีการก่อสร้างขึ้น ซึ่งช่วงหนึ่งของสะพานก่อสร้างเป็นทางโค้งที่มีลักษณะที่สวยงามซึ่งถือเป็นจุดชมวิวสำคัญอีกแห่งสำหรับผู้ที่ชื่นชอบการนั่งรถไฟ และนับเป็นสะพานยกระดับที่ยาวที่สุดในภาคตะวันออกของประเทศไทย
ลักษณะของสะพาน ใช้ตอม่อแบบเสากลมคู่ขนาน มีตอม่อทั้งสิ้นจำนวน 105 ช่วง อยู่ในแม่น้ำบางปะกงทั้งหมด 5 ช่วง ซึ่งช่วงในแม่น้ำบางปะกงระยะห่างแต่ละช่วงประมาณ 30 เมตร

**หมายเหตุ**

**อ้างอิง**
ชายฝั่งทะเลตะวันออก
หมวดหมู่:เส้นทางรถไฟในประเทศไทย
หมวดหมู่:เส้นทางรถไฟที่เปิดทำการในปี พ.ศ. 2538
หมวดหมู่:ทางรถไฟในจังหวัดฉะเชิงเทรา
หมวดหมู่:ทางรถไฟในจังหวัดชลบุรี
หมวดหมู่:ทางรถไฟในจังหวัดระยอง
เอทูดในบันไดเสียง ซี ไมเนอร์

เอทูด โอปุสที่ 10 หมายเลข 12 ในบันไดเสียง ซี ไมเนอร์ (Étude Op. 10, No. 12 in C minor "Revolutionary ") ผลงานของเฟรเดริก ฟรองซัวส์ โชแปง คีตกวีชาวโปแลนด์ สำหรับบรรเลงเดี่ยวเปียโน เป็นผลงานชิ้นที่ 12 ในชุดแรกจากสามชุด จากเอทูดทั้งหมดที่เขาแต่งไว้ 27 ชิ้น โดยอุทิศผลงานชิ้นนี้ให้กับฟรานซ์ ลิซท์ เพื่อนสนิทของเขา
โชแปงแต่งผลงานชิ้นนี้เมื่อ ค.ศ. 1831 หลังการลุกฮือเดือนพฤศจิกายน ค.ศ. 1830 ของโปแลนด์เพื่อต่อต้านจักรวรรดิรัสเซีย ซึ่งจบลงด้วยความพ่ายแพ้และทหารรัสเซียเข้ายึดครองวอร์ซอ เขาแต่งเพลงนี้ด้วยความรู้สึกหดหู่ใจ หลังทราบข่าววอร์ซอถูกทำลาย และผู้คนถูกย่ำยี 

**อ้างอิง**

**แหล่งข้อมูลอื่น**
  Analysis of Chopin Études at  Chopin: the poet of the piano-  Mutopia Project date=2007-04-12  - A public domain engraving of the score using GNU LilyPond, available in several formats.- cname=Études Op.10
หมวดหมู่:ผลงานของ เฟรเดริก ชอแป็ง
หมวดหมู่:งานประพันธ์ดนตรีสำหรับเปียโน
คาร์บอนเครดิต

คาร์บอนเครดิต คือ ปริมาณแก๊สเรือนกระจกที่สามารถลดได้จากการดำเนินโครงการกลไกการพัฒนาที่สะอาด หรือ CDM (Clean Development Mechanism) ได้รับการนำมาใช้เพื่อเป็นกลไกเพื่อประเทศที่พัฒนาแล้วจะประสบปัญหาในการลดปริมาณก๊าซ สามารถซื้อโควตาคาร์บอนจากผู้ประกอบการในประเทศกำลังพัฒนาที่มีโครงการพัฒนาที่สะอาดที่เรียกว่า การค้าขายแลกเปลี่ยนแก๊สเรือนกระจก
โครงการพัฒนาที่สะอาดตามพิธีสารเกียวโต ซึ่งมีสิทธิขายคาร์บอนเครดิต ได้แก่ โครงการเพิ่มประสิทธิภาพการผลิตพลังงาน การผลิตพลังงานหมุนเวียน การเปลี่ยนเชื้อเพลิง การกักเก็บและการเผาทำลายแก๊สมีเทน การปรับเปลี่ยนวิธีการทำเกษตรกรรมและปศุสัตว์ การจัดการน้ำเสียและขยะ และการปรับเปลี่ยนกระบวนการผลิตทางอุตสาหกรรม เป็นต้น
ในปีพ.ศ. 2550 ได้มีการประกาศพระราชกฤษฎีกาให้จัดตั้ง“องค์การบริหารจัดการแก๊สเรือนกระจก (องค์การมหาชน) หรือ อบก. มีชื่อภาษาอังกฤษว่า “Thailand Greenhouse Gas Management Organization (Public Organization :TGO)” เมื่อวันที่ 15 พฤษภาคม พ.ศ. 2550 ภายใต้กระทรวงทรัพยากรธรรมชาติและสิ่งแวดล้อม มีวัตถุประสงค์หลักในการวิเคราะห์ กลั่นกรองและทำความเห็นเกี่ยวกับการให้คำรับรองโครงการที่ลดการปลดปล่อยแก๊สเรือนกระจกตามกลไกการพัฒนาที่สะอาด รวมทั้งติดตามประเมินผลโครงการที่ได้รับคำรับรอง ส่งเสริมการพัฒนาโครงการและการตลาดซื้อขายปริมาณแก๊สเรือนกระจก (คาร์บอนเครดิต) ที่ได้รับการรับรอง เป็นศูนย์กลางข้อมูลที่เกี่ยวกับสถานการณ์ดำเนินงานด้านแก๊สเรือนกระจกจัดทำฐานข้อมูลเกี่ยวกับโครงการที่ได้รับคำรับรองและการขายปริมาณแก๊สเรือนกระจกที่ได้รับการรับรอง ส่งเสริมและพัฒนาศักยภาพตลอดจนให้คำแนะนำแก่หน่วยงานภาครัฐและภาคเอกชนเกี่ยวกับการบริหารจัดการแก๊สเรือนกระจก โดยจะเป็นศูนย์กลางในการประสานความร่วมมือระหว่างภาครัฐ ภาคเอกชน และองค์การระหว่างประเทศ

**อ้างอิง**
หมวดหมู่:สิ่งแวดล้อม
พนัส สิมะเสถียร

ศาสตราจารย์ พนัส สิมะเสถียร (เกิด 29 กันยายน พ.ศ. 2475) อดีตรัฐมนตรีว่าการกระทรวงการคลัง ในรัฐบาลอานันท์ ปันยารชุน อดีตรักษาการอธิการบดีมหาวิทยาลัยธรรมศาสตร์

**ประวัติ**
พนัส สิมะเสถียร เกิดเมื่อวันที่ 29 กันยายน พ.ศ. 2475 เป็นบุตรของนายเพ็ญ กับนางจำเนียร สิมะเสถียร เป็นอดีตรัฐมนตรีว่าการกระทรวงการคลัง อดีตปลัดกระทรวงการคลัง อดีตรักษาการอธิการบดี และนายกสภามหาวิทยาลัยธรรมศาสตร์ เป็นอดีตอธิบดีกรมสรรพากรโดยเป็นคนแรกที่จบการศึกษาปริญญาเอกในขณะดำรงตำแหน่งอธิบดีกรมสรรพากร
ปัจจุบันเป็นประธานกรรมการกฤษฎีกา (คณะที่ 12,กฎหมายการคลัง) และประธานคณะกรรมการพัฒนาการเศรษฐกิจและสังคมแห่งชาติ โดยได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2525 ถึงปัจจุบัน
ศ.พนัส สิมะเสถียร หรือ ศ.ดร.พนัส สิมะเสถียร สมรสกับนางกัลยา สิมะเสถียร มีบุตร 3 คน คือ นายดนุชา สิมะเสถียร, นางณัฐญา นิยมานุสร (สิมะเสถียร) และ นายธีรสุต สิมะเสถียร
ศ.พนัส สิมะเสถียร เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
พนัส สิมะเสถียร เคยเป็นประธานมูลนิธิหอชมเมืองกรุงเทพมหานคร

**การศึกษา**
 พ.ศ. 2494	ประกาศนียบัตร วิชาการบัญชี มหาวิทยาลัยธรรมศาสตร์- พ.ศ. 2497	B.A., Cum Laude, สาขาบริหารธุรกิจ Claremont Men's College, California ประเทศสหรัฐอเมริกา- พ.ศ. 2498	ปริญญาโท วิชาการบัญชี University of Illinois ประเทศสหรัฐอเมริกา- พ.ศ. 2501	ปริญญาเอก วิชาการบัญชี University of Illinois ประเทศสหรัฐอเมริกา- พ.ศ. 2527	พาณิชยศาสตร์ดุษฎีบัณฑิตกิตติมศักดิ์, มหาวิทยาลัยธรรมศาสตร์

**เครื่องราชอิสริยาภรณ์**
สาขาสังคมศาสตร์

**อ้างอิง**
หมวดหมู่:ข้าราชการพลเรือนชาวไทย
หมวดหมู่:อธิบดีกรมสรรพากร
หมวดหมู่:ปลัดกระทรวงการคลังไทย
หมวดหมู่:ศาสตราจารย์
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:บุคคลผู้ได้รับรางวัลครุฑทองคำ
คาบสมุทรมิอูระ

ตำแหน่งของคาบสมุทรมิอูระ
ภาพถ่ายจากกระสวยอวกาศ
คาบสมุทรมิอูระ (三浦半島) เป็นคาบสมุทรในจังหวัดคานางาวะ บนเกาะฮนชู บริเวณทางใต้ของเมืองโตเกียวและโยโกฮามะ แบ่งแยกอ่าวโตเกียวทางตะวันตกออกจากอ่าวซางามิ เมืองสำคัญที่ตั้งอยู่บริเวณนี้ ได้แก่ โยโกซูกะ ฮายามะ ซูชิ และคามากูระ
มิอูระ
หมวดหมู่:ภูมิศาสตร์จังหวัดคานางาวะ
จรัญ มะลูลีม

ศาสตราจารย์ ดร.จรัญ มะลูลีม  อาจารย์ประจำคณะรัฐศาสตร์ มหาวิทยาลัยธรรมศาสตร์  นักวิชาการด้านตะวันออกกลางศึกษา  อดีตที่ปรึกษานายกรัฐมนตรี พ.ต.ท.ทักษิณ ชินวัตร กรรมการในคณะกรรมมาธิการวิสามัญพิจารณาศึกษาการลอบวางระเบิด และก่อความไม่สงบเรียบร้อยในพื้นที่จังหวัดชายแดนภาคใต้

**ประวัติ**
ดร.จรัญ มะลูลีม มีพื้นเพเดิมเป็นชาวจังหวัดพระนครศรีอยุธยา  จบการศึกษา B.A. Political Science, M.A. Political Science, M.Phil. West Asian Studies, Ph.D. West Asian Studies และ Diploma in Applied Art จาก Aligarh Muslim University ประเทศอินเดีย  ปัจจุบันเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ สาขาการระหว่างประเทศ  ตำแหน่งศาสตราจารย์
ดร.จรัญ เป็นนักวิชาการที่เชี่ยวชาญด้านตะวันออกกลางศึกษาและโลกมุสลิมคนสำคัญในประเทศไทย  จึงมักได้รับเชิญเป็นอาจารย์พิเศษและวิทยากรพิเศษในมหาวิทยาลัยและองค์กรอื่นๆทั้งในและต่างประเทศ  นอกจากนี้แล้วก็ยังเขียนบทความลงในวารสารที่เกี่ยวข้องกับโลกมุสลิมอย่างต่อเนื่อง
นอกจากนี้ยังมีผลงานทางวิชาการสคัญอีกมากมาย  โดยในส่วนของงานแปลนั้นมีหลายผลงานด้วยกัน เช่น แปลหนังสือประวัติศาสตร์ชนชาติอาหรับจากงานเขียนของอัลเบิร์ต ฮูรานีและมาลิส รูทเวน  แปลหนังสือศาสนากับโลกจากงานเขียนมุรตะฎอ มุเฏาะฮารี แปลหนังสือความสัมพันธ์ทางสังคมในอิสลามจากงานเขียนของซัยยิด มุฮัมหมัดและฮุเซน ตะบะตาบาอีย์ เป็นต้น ส่วนงานเขียนนั้นก็มีหลายผลงานด้วยกัน เช่น หนังสือภูมิภาคอ่าวเปอร์เซียหลังสงคราม หนังสือวิกฤต ฮินดู-มุสลิม : จากอโยธยาสู่บอมเบย์ = Hindu-Muslim conflict : Ayodhya to Bombay หนังสืออิรักหลังสงคราม เป็นต้น  รวมถึงยังเป็นบรรณาธิการหนังสือที่สำคัญ เช่น  หนังสือสัจธรรมแห่งฮัจญ์  หนังสือความเป็นจริงในตะวันออกกลาง(บรรณาธิการร่วมกับเสาวนีย์ จิตต์หมวด) และหนังสือปรัชญาอิสลาม(อิมรอน มะลูลีมและกิติมา อมรทัตค้นคว้าและเรียบเรียง) เป็นต้น
เมื่อพ.ต.ท.ทักษิณ ชินวัตรเป็นนายกรัฐมนตรี  ได้แต่งตั้ง ดร.จรัญเป็นที่ปรึกษานายกรัฐมนตรี  โดยให้คำปรึกษาเกี่ยวกับความสัมพันธ์กับประเทศตะวันออกกลาง โลกมุสลิม และกิจการศาสนาอิสลามภายในประเทศ

**เครื่องราชอิสริยาภรณ์**
 2563- 2557

**อ้างอิง**
หมวดหมู่:นักวิชาการชาวไทย
หมวดหมู่:อาจารย์คณะรัฐศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:มุสลิมชาวไทย
หมวดหมู่:ศาสตราจารย์
หมวดหมู่:บุคคลจากจังหวัดพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ลา วอลลี

ยอดเขาสิมิลาน ชายแดนระหว่างออสเตรียกับอิตาลี สถานที่เกิดเหตุโศกนาฏกรรมในตอนท้ายเรื่อง
ลา วอลลี (La Wally) เป็นอุปรากรภาษาอิตาลี ความยาว 4 องก์ แต่งโดยอัลเฟรโด คาตาลานี (1854 – 1893) คำร้องโดยลุยจิ อิลลิกา (1857 – 1919) ออกแสดงครั้งแรกที่โรงอุปรากรลา สกาลา มิลาน เมื่อวันที่ 20 มกราคม ค.ศ. 1892  ดัดแปลงจากเรื่อง Die Geyer-Wally, Eine Geschichte aus den Tyroler Alpen ของวิลเฮล์ไมน์ ฟอน ฮิลเลอร์น (1836-1916)
ลา วอลลีเป็นเรื่องโศกนาฏกรรมเกี่ยวกับความรักของวอลลี (ย่อมาจากชื่อ Wallburga) หญิงสาวจากหมู่บ้านออสเตรียแถบเทือกเขาแอลป์ ที่ตกหลุมรักกับชายหนุ่มชื่อ กัวเซ็ปเป ฮาเกนบาค ชาวอิตาลี ลูกชายของศัตรูของบิดาของเธอ เรื่องราวจบลงที่การเสียชีวิตของฮาเกนบาคเนื่องจากหิมะถล่มบนยอดเขา  ส่วนวอลลีที่มองเห็นคนรักเสียชีวิตไปต่อหน้า จึงฆ่าตัวตายโดยกระโดดหน้าผาตามคนรักไป
อุปรากรเรื่องนี้เป็นเรื่องที่ประสบความสำเร็จที่สุดของคาตาลานี แม้ว่าในเวลาต่อมาอุปรากรเรื่องนี้ไม่ค่อยได้ถูกนำมาเล่นซ้ำ เนื่องจากความยากลำบากในการสร้างฉากหิมะถล่ม  แต่อาเรียจากองก์ที่หนึ่ง ตอนที่วอลลีตัดสินใจหนีออกจากบ้าน ชื่อว่า "Ebben? Ne andrò lontana" ซึ่งคาตาลานีแต่งไว้ตั้งแต่ปี ค.ศ. 1878 สำหรับอุปรากรเรื่องก่อน กลับได้รับความนิยม ถูกนำมาขับร้องและจัดแสดงอยู่เสมอ ถูกนำมาใช้ประกอบภาพยนตร์หลายเรื่อง เช่น ฟิลาเดลเฟีย (1993) ของโจนาทาน เด็มม์  ภาพยนตร์อีโรติก Delta of Venus (1995) กำกับโดยแซลแมน คิง จากนวนิยายของอนาอิส นิน

**อ้างอิง**

**แหล่งข้อมูลอื่น**
  Ebben? Ne andrò lontan ขับร้องโดยมอนต์เซอร์รัต คาบาลเย
หมวดหมู่:อุปรากรโดยอัลเฟรโด คาตาลานี
หมวดหมู่:อุปรากรภาษาอิตาลี
ตำบลดู่ใต้

ดู่ใต้ เป็นตำบลหนึ่งที่ตั้งอยู่ทางทิศใต้ของอำเภอเมืองน่าน จังหวัดน่าน มีพื้นที่ 25 ตารางกิโลเมตร หรือ 15,625 ไร่ พื้นที่ทั้งหมดของตำบลดู่ใต้บริหารโดยเทศบาลตำบลดู่ใต้

**ประวัติ**
ตำบลดู่ใต้กำเนิดมาจาก "บ้านดู่" อยู่ทางตอนใต้ของอำเภอเมืองน่าน เริ่มจัดตั้งเป็นตำบลครั้งแรกในปลายรัชกาลที่ 5 โดยมีกำนันคนแรก คือ นายแสนขันฤทธิ์ ดู่จันทร์ศักดิ์ ต่อมาในปี พ.ศ. 2447 ได้เปลี่ยนชื่อบ้านดู่เป็น "บ้านดู่ใต้" และในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลกองควายเพื่อความสะดวกในการปกครอง  ภายหลังสงครามโลกครั้งที่ 2 ยุติลง ตำบลดู่ใต้แยกออกจากตำบลกองควายอีกครั้ง
ต่อมาในปี พ.ศ. 2537 ได้จัดตั้งการปกครองตำบลเป็น "สภาตำบลดู่ใต้" และยกฐานะเป็น "องค์การบริหารส่วนตำบลดู่ใต้" เมื่อ พ.ศ. 2539 จนกระทั่งเมื่อวันที่ 8 ตุลาคม พ.ศ. 2553 ได้มีประกาศกระทรวงมหาดไทยให้ยกฐานะขึ้นเป็น "เทศบาลตำบลดู่ใต้" จนถึงปัจจุบัน

**อาณาเขตติดต่อ**
ทิศเหนือ ติดต่อตำบลในเวียงและตำบลไชยสถาน อำเภอเมืองน่าน
*ทิศตะวันออก ติดต่อตำบลม่วงตึ๊ดและตำบลท่าน้าว อำเภอภูเพียง โดยมีแม่น้ำน่านเป็นแนวแบ่งเขต
*ทิศใต้ ติดต่อตำบลกองควาย อำเภอเมืองน่าน และตำบลนาปัง อำเภอภูเพียง 
*ทิศตะวันตก ติดต่อตำบลบ่อสวกและตำบลนาซาว อำเภอเมืองน่าน

**หมู่บ้าน**
ตำบลดู่ใต้แบ่งการปกครองออกเป็น 15 หมู่บ้าน ได้แก่
*หมู่ 1 บ้านดู่เหนือ
*หมู่ 2 บ้านดู่ใต้
*หมู่ 3 บ้านธงน้อย
*หมู่ 4 บ้านเจดีย์
*หมู่ 5 บ้านดอนมูล
*หมู่ 6 บ้านพญาวัด
*หมู่ 7 บ้านสมุน
*หมู่ 8 บ้านเชียงราย
*หมู่ 9 บ้านคอวัง
*หมู่ 10 บ้านดู่ต้นฮ่าง
*หมู่ 11 บ้านเขาน้อย
*หมู่ 12 บ้านดู่เหนือพัฒนา
*หมู่ 13 บ้านดอนมูลพัฒนา
*หมู่ 14 บ้านธงใหม่พัฒนา
*หมู่ 15 บ้านเจดีย์

**ประชากร**
จำนวนประชาชนในเขตเทศบาลตำบลดู่ใต้ ณ เดือนธันวาคม พ.ศ. 2553 มีจำนวน 8,456 คน แยกเป็นชาย 4,106 คน หญิง 4,350 คน ความหนาแน่นของประชากร 338 คนต่อตารางกิโลเมตร จำนวนบ้าน 3,356 หลังคาเรือน

**การคมนาคม**
ทางหลวงแผ่นดินที่ผ่านตำบลดู่ใต้ ได้แก่ ทางหลวงแผ่นดินหมายเลข 101, ทางหลวงแผ่นดินหมายเลข 1025

**การศึกษา**
สถานศึกษาในเขตเทศบาลตำบลดู่ใต้ มีดังนี้- สังกัดสำนักงานการศึกษาขั้นพื้นฐาน
** โรงเรียนศรีสวัสดิ์วิทยาคาร
** โรงเรียนชุมชนบ้านดู่ใต้
** โรงเรียนชุมชนบ้านธงน้อย- สังกัดสำนักงานการศึกษาอุดมศึกษา
** วิทยาลัยชุมชนน่าน

**สาธารณสุข**
มีสถานีอนามัยจำนวน 2 แห่ง คือ สถานีอนามัยบ้านดู่ใต้ และสถานีอนามัยบ้านดอนมูล

**สถานที่สำคัญ**
 สำนักงานพัฒนาที่ดินเขต 7- สำนักงานเทศบาลตำบลดู่ใต้- โรงเรียนศรีสวัสดิ์วิทยาคาร- วิทยาลัยชุมชนน่าน- แขวงการทางน่านที่ 1- สถานีวิทยุกระจายเสียงองค์การสื่อสารมวลชน จังหวัดน่าน- สถานีวิทยุกระจายเสียงกองทัพภาคที่ 3 จังหวัดน่าน- สถานีไฟฟ้าแรงสูงน่าน- โรงพยาบาลส่งเสริมสุขภาพตำบลดู่ใต้ บ้านดอนมูล- โรงพยาบาลส่งเสริมสุขภาพตำบลดู่ใต้ บ้านดู่ใต้- พระตำหนักธงน้อย- วัดพระธาตุเขาน้อย- วัดพญาวัด

**อ้างอิง**

**แหล่งข้อมูลอื่น**
  เทศบาลตำบลดู่ใต้-  ข้อมูลตำบลดู่ใต้ อำเภอเมืองน่าน น่าน : ไทยตำบล date=2021-02-08 
ดู่ใต้
ดู่ใต้
ดู่ใต้
ตำบลบ่อ (อำเภอเมืองน่าน)

บ่อ เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือสุดของตัวอำเภอ

**ที่ตั้ง**
 ทิศเหนือ ติดต่อตำบลป่าคา ตำบลศรีภูมิ และตำบลตาลชุม อำเภอท่าวังผา - ทิศตะวันออก ติดต่อตำบลเมืองจัง อำเภอภูเพียง และตำบลป่าแลวหลวง อำเภอสันติสุข - ทิศใต้ ติดต่อตำบลผาสิงห์ อำเภอเมืองน่าน- ทิศตะวันตก ติดต่อตำบลสะเนียน อำเภอเมืองน่าน และตำบลขุนควร อำเภอปง จังหวัดพะเยา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 10 หมู่บ้าน ได้แก่
*หมู่ 1 บ้านวังหมอ
*หมู่ 2 บ้านห้วยยื่น
*หมู่ 3 บ้านภูเวียง
*หมู่ 4 บ้านผาขวาง
*หมู่ 5 บ้านน้ำงาว
*หมู่ 6 บ้านสาระสุขสันต์
*หมู่ 7 บ้านสันติภาพ
*หมู่ 8 บ้านทรายทอง
*หมู่ 9 บ้านหาดปลาแห้ง
*หมู่ 10 บ้านใหม่ผาขวาง

**การปกครองส่วนท้องถิ่น**
องค์การบริหารส่วนตำบลบ่อมีพื้นที่ครอบคลุมตำบลบ่อทั้งหมด

**สถานที่สำคัญ**
 ศูนย์ส่งเสริมและผลิตภัณฑ์พืชสวนจังหวัดน่าน- ศูนย์ขยายพันธุ์ไหมที่ 7- ศูนย์ส่งเสริมและพัฒนาอาชีพการเกษตรจังหวัดน่าน- สำนักงานองค์การบริหารส่วนตำบลบ่อ- โรงพยาบาลส่งเสริมสุขภาพตำบลบ่อ บ้านห้วยยื่น- โรงพยาบาลส่งเสริมสุขภาพตำบลบ่อ บ้านน้ำงาว- หอศิลป์ริมน่าน

**อ้างอิง**
บ่อ
บ่อ
ชัค นอร์ริส

คาร์ลอส เรย์ "ชัค" นอร์ริส (Carlos Ray "Chuck" Norris) เกิดเมื่อวันที่ 10 มีนาคม ค.ศ. 1940 เป็นนักแสดงและนักแสดงศิลปะการต่อสู้ป้องกันตัว ชาวอเมริกัน หลังจากที่เขาเข้าเรียนในกองทัพอากาศอเมริกัน เขาก็เริ่มมีชื่อเสียงจากการเป็นศิลปินต่อสู้ป้องกันตัว เขาได้ก่อตั้งโรงเรียนของตัวเองที่ชื่อ Chun Kuk Do
นอร์ริส มีผลงานในภาพยนตร์แอ็กชันหลายเรื่อง อย่างเช่น Way of the Dragon ที่เขาแสดงร่วมกับบรูซ ลีและเป็นหนึ่งในดาราแถวหน้าของบริษัทแคนนอนกรุ๊ป ในช่วงคริสต์ทศวรรษ 1980  ต่อมาเขาแสดงในซีรีส์ทางโทรทัศน์เรื่อง  Walker, Texas Ranger ตั้งแต่ปี 1993 ถึง 2001
นอร์ริสเป็นผู้ศรัทธาในคริสเตียนและมีมุมมองการเมืองแบบอนุรักษนิยม เขาเขียนหนังสือหลายเรื่องเกี่ยวกับศาสนาคริสต์

**อ้างอิง**
หมวดหมู่:นักแสดงภาพยนตร์อเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:คริสต์ศาสนิกชนชาวอเมริกัน
หมวดหมู่:นักเขียนสร้างแรงบันดาลใจชาวอเมริกัน
หมวดหมู่:นักคาราเต้ชาวอเมริกัน
หมวดหมู่:บุคคลจากรัฐโอคลาโฮมา
หมวดหมู่:นักแสดงภาพยนตร์ชายชาวอเมริกัน
หมวดหมู่:ภาพยนตร์และโทรทัศน์มีม
หมวดหมู่:อินเทอร์เน็ตมีม
ตำบลผาสิงห์

ผาสิงห์ เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือของตัวอำเภอ

**ที่ตั้ง**
 ทิศเหนือ ติดต่อตำบลบ่อ อำเภอเมืองน่าน- ทิศตะวันออก ติดต่อตำบลเมืองจังและตำบลฝายแก้ว อำเภอภูเพียง - ทิศใต้ ติดต่อตำบลในเวียง อำเภอเมืองน่าน - ทิศตะวันตก ติดต่อตำบลไชยสถาน ตำบลถืมตอง และตำบลสะเนียน อำเภอเมืองน่าน 

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 9 หมู่บ้าน ได้แก่
*หมู่ 1 บ้านผาตูบ
*หมู่ 2 บ้านห้วยส้มป่อย
*หมู่ 3 บ้านสวนหอม
*หมู่ 4 บ้านผาสิงห์
*หมู่ 5 บ้านทุ่งเศรษฐี
*หมู่ 6 บ้านมงคลนิมิตร
*หมู่ 7 บ้านผาตูบ
*หมู่ 8 บ้านดอนสวรรค์
*หมู่ 9 บ้านฟ้าใหม่

**การปกครองส่วนท้องถิ่น**
แบ่งการปกครองเป็น 1 เทศบาลเมือง และ 1 องค์การบริหารส่วนตำบล ได้แก่ - เทศบาลเมืองน่าน มีพื้นที่ครอบคลุม 3 หมู่บ้าน คือ บ้านสวนหอม หมู่ 3, บ้านดอนสวรรค์ หมู่ 8 และบ้านฟ้าใหม่ หมู่ 9- องค์การบริหารส่วนตำบลผาสิงห์ มีพื้นที่ครอบคลุมหมู่บ้านที่เหลือ

**สถานที่สำคัญ**
 ท่าอากาศยานน่าน- สนามกีฬากลางจังหวัดน่าน- แขวงการทางน่านที่ 2- สำนักงานสงเคราะห์ทหารผ่านศึกเขตน่าน- สำนักงานคณะกรรมการการเลือกตั้งจังหวัดน่าน- สำนักงานองค์การบริหารส่วนตำบลผาสิงห์- กองร้อยตำรวจตระเวนชายแดนที่ 324- ศูนย์พัฒนาฝีมือแรงงานจังหวัดน่าน- สถานีทดลองพืชสวนน่าน- ศูนย์การเรียนรู้และบริการวิชาการแห่งจุฬาลงกรณ์มหาวิทยาลัย- สถานีวิทยุทหารอากาศ จังหวัดน่าน- โรงพยาบาลส่งเสริมสุขภาพตำบลผาสิงห์ บ้านผาตูบ- วนอุทยานถ้ำผาตูบ

**อ้างอิง**
ผาสิงห์
ตำบลไชยสถาน (อำเภอเมืองน่าน)

ไชยสถาน เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ

**ที่ตั้ง**
ทิศเหนือ ติดต่อตำบลผาสิงห์ อำเภอเมืองน่าน 
*ทิศตะวันออก ติดต่อตำบลในเวียงและตำบลดู่ใต้ อำเภอเมืองน่าน 
*ทิศใต้ ติดต่อตำบลดู่ใต้ อำเภอเมืองน่าน
*ทิศตะวันตก ติดต่อตำบลบ่อสวก ตำบลเรือง และตำบลถืมตอง อำเภอเมืองน่าน 

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 11 หมู่บ้าน ได้แก่
*หมู่ 1 บ้านนาท่อ
*หมู่ 2 บ้านไชยสถาน
*หมู่ 3 บ้านศรีเกิด
*หมู่ 4 บ้านปางค่า
*หมู่ 5 บ้านฝาง
*หมู่ 6 บ้านตาแก้ว
*หมู่ 7 บ้านก๊อด
*หมู่ 8 บ้านทุ่งขาม
*หมู่ 9 บ้านเด่นใหม่
*หมู่ 10 บ้านนาท่อใหม่
*หมู่ 11 บ้านค่าใหม่ไชยเจริญ

**การปกครองส่วนท้องถิ่น**
องค์การบริหารส่วนตำบลไชยสถานมีพื้นที่ครอบคลุมตำบลไชยสถานทั้งตำบล โดยมีเอกชาติ อินทรพัฒน์ เป็นนายกองค์การบริหารส่วนตำบลไชยสถานคนปัจจุบัน

**สถานที่สำคัญ**
 ที่ว่าการอำเภอเมืองน่าน- สำนักงานองค์การบริหารส่วนตำบลไชยสถาน- สำนักงานอัยการจังหวัดน่าน- สำนักงานองค์การบริหารส่วนจังหวัดน่าน- สำนักงานประกันสังคมจังหวัดน่าน - สำนักงานแรงงานจังหวัดน่าน- สำนักงานทางหลวงชนบทจังหวัดน่าน- ด่านตรวจคนเข้าเมืองน่าน- กองพันทหารม้าที่ 15- โรงพยาบาลส่งเสริมสุขภาพตำบลไชยสถาน บ้านเด่นใหม่- โรงพยาบาลส่งเสริมสุขภาพตำบลไชยสถาน บ้านปางค่า- เรือนจำชั่วคราวเขาน้อย- สำนักงานชลประทานน่าน- สำนักงานป้องกันและบรรเทาสารธารณภัยจังหวัดน่าน

**อ้างอิง**
ไชยสถาน
ไชยสถาน
จิม มอร์ริสัน

เจมส์ ดักลาส "จิม" มอร์ริสัน (James Douglas "Jim" Morrison) (8 ธันวาคม ค.ศ. 1943 - 3 กรกฎาคม ค.ศ. 1971) เป็นนักร้อง นักแต่งเนื้อเพลง กวี และผู้สร้างหนังสมัครเล่น เขาเป็นที่รู้จักที่สุดในฐานะนักร้องนำและผู้แต่งเนื้อร้องให้กับวง เดอะดอร์ส และถือว่าเป็นหนึ่งในผู้นำวงที่มีเสน่ห์ดึงดูดที่สุดในประวัติศาสตร์เพลงร็อก
เขายังเป็นผู้ประพันธ์หนังสือเกี่ยวกับบทกวีอยู่หลายเล่ม และกำกับภาพยนตร์สารคดีและภาพยนตร์สั้น ถึงแม้ว่ามอร์ริสันจะเป็นนักร้องเสียงแบริโทน แต่แฟนเพลง นักวิชาการและนักข่าว ก็มักพูดถึงตัวเขาในเรื่องการแสดงบนเวที การทำร้ายและผลงานของเขาในฐานะกวี เขามีชื่อติดอยู่อันดับที่ 47 ของการจัดอันดับโดยนิตยสารโรลลิงสโตน ในหัวข้อ 100 นักร้องที่ยอดเยี่ยมที่สุดตลอดกาล

**อ้างอิง**
หมวดหมู่:นักร้องอเมริกัน
หมวดหมู่:ชาวอเมริกันเชื้อสายไอริช
หมวดหมู่:นักร้องเสียงแบริโทน
หมวดหมู่:บุคคลจากเมลเบิร์น (รัฐฟลอริดา)
หมวดหมู่:เสียชีวิตจากการใช้ยา
หมวดหมู่:ศิษย์เก่าจากมหาวิทยาลัยฟลอริดาสเตต
หมวดหมู่:ศิษย์เก่าจากมหาวิทยาลัยแคลิฟอร์เนีย ลอสแอนเจลิส
แคทลีน เทอร์เนอร์

แมรี แคทลีน เทอร์เนอร์ (Mary Kathleen Turner) เกิดเมื่อวันที่ 19 มิถุนายน ค.ศ. 1954 เป็นนักแสดงชาวอเมริักัน เธอมีชื่อเสียงในช่วงคริสต์ทศวรรษ 1980 หลังจากแสดงภาพยนตร์ฮอลลีวูดอย่าง Body Heat, Peggy Sue Got Married, Romancing the Stone, The War of the Roses, Who Framed Roger Rabbit?, และ Prizzi's Honor ในยุคหลังเธอเป็นนักแสดงรับเชิญในซีรีส์ Californication

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากสปริงฟีลด์ (รัฐมิสซูรี)
ดอน จอห์นสัน

โดนัลด์ เวย์น "ดอน" จอห์นสัน (Donald Wayne "Don" Johnson) เกิดเมื่อวันที่ 15 ธันวาคม ค.ศ. 1949 เป็นนักแสดงชาวอเมริกัน มีผลงานแสดงทางโทรทัศน์และภาพยนตร์ เขารับบทซอนนี คร็อกเกตต์ ในซีรีส์เกี่ยวกับผู้รักษาสันติราษฎร์เรื่อง Miami Vice เขายังแสดงในซีรีส์เกี่ยวกับผู้รักษาสันติราษฎร์เรื่อง Nash Bridges ในคริสต์ทศวรรษ 1990 จอห์นสันได้รับรางวัลลูกโลกทองคำสาขานักแสดงนำชายยอดเยี่ยมจากบทบาทในซีรีส์เรื่อง Miami Vice ยังได้รับรางวัล APBA Offshore World Cup และมีดวงดาวอยู่บนฮอลลีวูดวอล์กออฟเฟม เขายังเป็นนักร้อง นักแต่งเพลง โปรดิวเซอร์ และผู้กำกับ อีกด้วย

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐมิสซูรี
หมวดหมู่:บุคคลจากวิชิทอ
จีเซลล์

จีเซลล์ ฉบับปี ค.ศ. 1841 รับบทโดย Carlotta Grisi
จีเซลล์ (Giselle) เป็นบัลเลต์ความยาว 2 องก์ ออกแบบท่าเต้นโดยฌอง คอราลลี (Jean Coralli, 1779-1854) และชูลส์ เพอโรต์ (Jules Perrot, 1810-1892) ประกอบดนตรีที่แต่งโดยอดอล์เฟ แอดัม (Adolphe Adam, 1803-1856)  คำร้องโดยชูลส์-อองรี เวอร์นอย เดอ แซงต์-จอร์จส (Jules-Henri Vernoy de Saint-Georges, 1799-1875) ซึ่งได้รับแรงบันดาลใจมาจากบทกวีของไฮน์ริช ไฮน์ กวีชาวเยอรมันคนสำคัญ และจากผลงานของวิกตอร์ อูโก กวีชาวฝรั่งเศส
บัลเลต์เรื่องนี้ออกแสดงรอบปฐมทัศน์เมื่อวันที่ 28 มิถุนายน ค.ศ. 1841 ที่ Ballet de l'Opéra National de Paris  ปารีส บทจีเซลล์นำแสดงโดย Carlotta Grisi  ต่อมาคณะอิมพีเรียลบัลเลต์ของรัสเซีย ได้นำกลับมาแสดงใหม่ในปี ค.ศ. 1884, 1899 และ 1903

**เรื่องย่อ**
จีเซลล์เป็นเด็กสาวที่อาศัยอยู่กับแม่ในไร่องุ่นแถบแคว้นไรน์แลนด์ วันหนึ่งเธอได้พบกับดยุคอัลเบรชต์แห่งซิเลเซีย ที่กำลังจะแต่งงานกับเจ้าหญิงบาธิลด์ ธิดาของเจ้าชายแห่งฮุสตัน และได้ปลอมตัวเป็นชาวบ้านชื่อ รอยส์ เพื่อออกเที่ยวเตร่  จีเซลล์ตกหลุมรักรอยส์ตั้งแต่แรกพบ ทั้งที่ถูกห้ามปรามจากเพื่อนชายและแม่ 
ยามเมื่ออยู่ในห้วงแห่งความรัก จีเซลล์เฝ้าแต่คิดถึงชายหนุ่ม เธอหยิบดอกเดซีมาเด็ดกลีบออกทีละกลีบ เพื่อเสี่ยงทายว่ารอยส์รักและจริงใจต่อเธอหรือไม่ ต่อมาเมื่อเธอรู้ว่าแท้จริงแล้ว เขาเป็นบุคคลชั้นสูงที่กำลังจะแต่งงาน เธอเสียชีวิตลงด้วยหัวใจที่แตกสลาย
เมื่อทราบข่าวร้าย อัลเบรชต์ได้ผละจากงานแต่งงาน และติดตามหาหลุมศพของจีเซลล์ เพื่อพร่ำพรรณนาความรักที่มีต่อเธอ อัลเบรชต์ถูกตามล่าเอาชีวิตโดยปิศาจร้ายชื่อ ไมร์ธา ราชินีแห่งวิลิสที่มีแต่ความเกลียดชัง  วิญญาณของจีเซลล์จึงปรากฏตัวขึ้นเพื่อปกป้องชีวิตของคนรัก และจากไปในที่สุด

**อ้างอิง**

**แหล่งข้อมูลอื่น**
หมวดหมู่:ผลงานของ อดอล์เฟ แอดัม
หมวดหมู่:บัลเลต์
สหพันธ์ฟุตบอลนานาชาติ

สหพันธ์ฟุตบอลนานาชาติ (Fédération Internationale de Football Association) หรือ ฟีฟ่า (FIFA) เป็นองค์กรที่ดำเนินการในกีฬาฟุตบอลระหว่างประเทศ และเป็นองค์กรกีฬาที่ใหญ่ที่สุดในโลกปัจจุบัน สำนักงานตั้งอยู่ที่เมืองซือริช ประเทศสวิตเซอร์แลนด์  
ฟีฟ่าก่อตั้งเมื่อ 21 พฤษภาคม พ.ศ. 2447 ที่เมืองกรุงปารีส ประเทศฝรั่งเศส โดยจะเห็นได้จากชื่อในภาษาฝรั่งเศสที่ยังคงใช้มาในปัจจุบัน โดยประธานฟีฟ่าคนแรกคือ รอแบร์ เกแร็ง

**การแข่งขันกีฬาที่จัดโดยฟีฟ่า**
 ฟุตบอลโลก- ฟุตบอลโลกหญิง- ฟุตบอลโลกเยาวชน ยู 20- ฟุตบอลโลกเยาวชน ยู 17- ฟุตบอลโลกเยาวชนหญิง ยู 19- กีฬาฟุตบอลในโอลิมปิกฤดูร้อน- ฟีฟ่าคลับเวิลด์คัพ หรือ ฟุตบอลสโมสรโลก
นอกจากฟุตบอลพื้นฐานแล้ว ฟีฟ่ายังคงจัดการแข่งขัน- ฟุตซอลโลก เริ่มตั้งแต่ ค.ศ. 1989- บีชซอกเกอร์เวิลด์คัพ สำหรับฟุตบอลชายหาด

**องค์กรในแต่ละภูมิภาค**
แบ่งแยก 6 องค์กรตามภูมิภาค โดยบางประเทศอาจเป็นข้อยกเว้น
สมาชิกปัจจุบันของ UAFA- เอเอฟซี - เอเชีย รวมถึงออสเตรเลีย (ย้ายมาจากโอเอฟซีตั้งแต่ ค.ศ. 2006)- ซีเอเอฟ - แอฟริกา- คอนคาแคฟ  - อเมริกาเหนือ อเมริกากลาง และสมาคมฟุตบอลแคริบเบียน- คอนเมบอล - อเมริกาใต้ - โอเอฟซี - โอเชียเนีย- ยูฟ่า - ยุโรป

**ดูเพิ่ม**
 อันดับโลกฟีฟ่า- อันดับโลกหญิงฟีฟ่า

**อ้างอิง**

**อ่านเพิ่ม**
Paul Darby, Africa, Football and Fifa: Politics, Colonialism and Resistance (Sport in the Global Society), Frank Cass Publishers 2002, 0-7146-8029-X.
*John Sugden, FIFA and the Contest For World Football, Polity Press 1998, 0-7456-1661-5.
*Jim Trecker, Charles Miers, J. Brett Whitesell, ed., Women's Soccer: The Game and the Fifa World Cup, Universe 2000, Revised Edition, 0-7893-0527-5.

**แหล่งข้อมูลอื่น**
 es- BBC's Panorama, FIFA's Dirty secrets, transcript- Document on alleged FIFA corruption date=2013-05-30 
หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
หมวดหมู่:ฟุตบอล
บริติชโฮมแชมเปียนชิป

บริติชโฮมแชมเปียนชิป (British Home Championship หรือรู้จักในชื่อ Home International Championship, Home Internationals, British Championship, หรือเรียกชื่อสั้น ๆ ทางการว่า International Championship) เป็นการแข่งขันฟุตบอลประจำปีระหว่างดินแดนในสหราชอาณาจักร คือประเทศอังกฤษ สก็อตแลนด์ เวลส์ และไอร์แลนด์เหนือ จัดขึ้นตั้งแต่ฤดูกาล 1883–84 กระทั่งถึงฤดูกาล 1983-84 โดยมีสมาคมฟุตบอลของทั้ง 4 ประเทศร่วมกันจัด
หมวดหมู่:ฟุตบอลในสหราชอาณาจักร
หมวดหมู่:การแข่งขันฟุตบอลนานาชาติที่ประเทศอังกฤษเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศสกอตแลนด์เป็นเจ้าภาพ
หมวดหมู่:การแข่งขันฟุตบอลนานาชาติที่ประเทศเวลส์เป็นเจ้าภาพ
บัดดี้ นอกซ์

บัดดี้ นอกซ์ (Buddy Knox) (20 กรกฎาคม ค.ศ. 1933 - 14 กุมภาพันธ์ ค.ศ. 1999) เป็นนักร้อง นักแต่งเพลงชาวอเมริกัน มีผลงานเพลงที่เป็นที่รู้จักที่สุด ในเพลงร็อกอะบิลลี ในปี ค.ศ. 1957 ที่ชื่อเพลง "Party Doll"

**อ้างอิง**
หมวดหมู่:นักร้องอเมริกัน
หมวดหมู่:บุคคลจากรัฐเท็กซัส‎
รุสลันกับลุดมิลา

รุสลันเผชิญหน้ากับยักษ์
รุสลันกับลุดมิลา (Руслан и Людмила, Ruslan i Lyudmila) เป็นอุปรากรภาษารัสเซีย ความยาว 5 องก์ แต่งโดยมิคาอิล กลิงคาระหว่างปี ค.ศ. 1837 ถึง 1842 จากบทกวี Ruslan i Lyudmila ปี 1820 ของอเล็กซานเดอร์ ปุชกิน (1799-1837) เพื่อนสนิทของกลิงคา เดิมปุชกินตั้งใจจะเป็นผู้แต่งคำร้องสำหรับอุปรากรเรื่องนี้ด้วยตนเอง แต่ได้เสียชีวิตเสียก่อน
อุปรากรเรื่องนี้ออกแสดงรอบปฐมทัศน์เมื่อวันที่ 27 พฤศจิกายน ค.ศ. 1842 ที่โรงละครบอลชอย เซนต์ปีเตอร์สเบิร์ก  ดนตรีท่อนโอเวอร์เชอร์มีทำนองที่ติดหูและได้รับความนิยมมาจนถึงทุกวันนี้
เนื้อเรื่องกล่าวถึง ลุดมิลา ธิดาของพระเจ้าวลาดีมีร์แห่งเคียฟ ที่ถูกลักพาตัวโดยพ่อมดผู้ชั่วร้าย และการผจญภัยของรุสลัน อัศวินผู้กล้าเพื่อช่วยเหลือเจ้าหญิง ทั้งคู่เกิดความรักต่อกันและแต่งงานกันในที่สุด อุปรากรเรื่องนี้ดัดแปลงจากเรื่องจริงในประวัติศาสตร์ และมีเนื้อเรื่องเน้นความรู้สึกชาตินิยมซึ่งมีอิทธิพลต่อเนื่องมาถึงผลงานของกลุ่มเดอะไฟฟ์ในเวลาต่อมา 

**อ้างอิง**

**แหล่งข้อมูลอื่น**
cname=Ruslan and Ludmila, complete orchestral score
หมวดหมู่:อุปรากรภาษารัสเซีย
หมวดหมู่:ผลงานของ มิคาอิล กลิงคา
อาอีดา

ไฟล์:Teresa Stolz Aida 1872.jpg|thumb|เทเรซา สโตลซ์ รับบทอาอีดาในการแสดงที่ปาร์มา ปี 1872
ราดาเมส จากต้นฉบับภาพร่างโดยออกุสต์ มาริเอตต์
อาอีดา (Aïda ออกเสียง /ɑːˈiːdɑː/,  มาจาก langx|ar|عايدة‎, ออกเสียง ˈʕaːjdah) เป็นอุปรากรภาษาอิตาลีความยาว 4 องก์ โดยจูเซปเป แวร์ดี แต่งคำร้องโดยอันโตนีโอ กิสลานโซนี จากต้นฉบับร่างโดยออกุสต์ มาริเอตต์ นักอียิปต์วิทยาชาวฝรั่งเศส
แวร์ดีแต่งอุปรากรเรื่องนี้ตามคำสั่งว่าจ้างจากอิชมาอิล พาชา ผู้ปกครองแห่งอียิปต์และซูดาน เพื่อจัดแสดงที่คีดิฟโอเปราเฮาส์ ไคโร ประเทศอียิปต์ในเดือนมกราคม ค.ศ. 1871  แต่การแสดงรอบปฐมทัศน์ได้ล่าช้าไปเนื่องจากเกิดสงครามฝรั่งเศส-ปรัสเซีย และได้จัดแสดงในวันที่ 24 ธันวาคม ค.ศ. 1871   แวร์ดีได้รับเงินค่าจ้างแต่ง อาอีดา ในราคา 150,000 ฟรังก์ 
อุปรากรเรื่องนี้มักถูกเข้าใจผิดว่า แต่งขึ้นเพื่อเล่นเฉลิมฉลองในพิธีเปิดใช้งานคลองสุเอซในปี ค.ศ. 1869 ความจริงแล้วแวร์ดีได้รับการว่าจ้างให้แต่งเพลงเพื่อบรรเลงในโอกาสนี้ แต่เขาได้ปฏิเสธไปเพราะไม่ต้องการแต่งเพลงสำหรับใช้ "เฉพาะกาล" 
เนื้อเรื่องกล่าวถึง อาอีดา เจ้าหญิงเอธิโอเปียที่ถูกจับเป็นเชลยและใช้งานเป็นทาสในอียิปต์ ได้พบกับ ราดาเมส หัวหน้าองครักษ์และว่าที่เจ้าบ่าวของเจ้าหญิงอัมเนอริส ธิดาของฟาโรห์  ราดาเมสมีความรักกับอาอีดา และมีความลำบากใจที่จะต้องเลือกระหว่างความรักกับความจงรักภักดีต่อเจ้านาย  ท้ายที่สุดทั้งคู่เลือกที่จะหนีไปด้วยกัน และจบชีวิตในอ้อมแขนของกันและกันในวิหารแห่งไอซิส

**อ้างอิง**

**แหล่งข้อมูลอื่น**
 cname=Aida -  for Kids - The Story of Aida date=2010-09-22  (synopsis with musical examples)
หมวดหมู่:อุปรากรภาษาอิตาลี
หมวดหมู่:อุปรากรโดยจูเซปเป แวร์ดี
วิกเตอร์ บูท

วิกเตอร์ อนาโตลเยวิช บูท
วิกเตอร์ อนาโตลเยวิช บูท (Виктор Анатольевич Бут; Viktor Anatolyevich Bout) เกิดวันที่ 13 มกราคม ค.ศ. 1967 เป็นเจ้าของบริษัทรับขนส่งทางอากาศชาวรัสเซีย และถูกต้องการตัวโดยกระทรวงยุติธรรมของสหรัฐอเมริกา ด้วยข้อหาค้าอาวุธสงคราม
วิกเตอร์ บูทถูกจับกุมตัวที่กรุงเทพฯเมื่อวันที่ 6 มีนาคม พ.ศ. 2551 ตามหมายจับของตำรวจสากล ด้วยข้อหาขนส่งอาวุธสงครามให้กับขบวนการค้ายาเสพติดในโคลอมเบีย ต่อมาศาลอุทธรณ์ไทยมีคำสั่งให้ส่งตัว วิกเตอร์ บูท ไปดำเนินคดีที่สหรัฐอเมริกา ในปี พ.ศ. 2553
เรื่องราวของ วิกเตอร์ บูท ถูกนำไปสร้างเป็นภาพยนตร์เรื่อง Lord of War

**อ้างอิง**

**แหล่งข้อมูลอื่น**
  Official website of Victor Bout date=2010-03-29 -  "Who is Viktor Bout?" The Christian Science Monitor 22 Oct 09-  Gallery of International Arms Dealers - Victor Bout PBS Frontline/World
หมวดหมู่:อาชญากรชาวรัสเซีย
หมวดหมู่:บุคคลจากดูชานเบ
สาขาวิชาศึกษาศาสตร์ มหาวิทยาลัยสุโขทัยธรรมาธิราช

สาขาวิชาศึกษาศาสตร์ มหาวิทยาลัยสุโขทัยธรรมาธิราช เป็นส่วนราชการระดับคณะ สังกัดมหาวิทยาลัยสุโขทัยธรรมาธิราช จัดตั้งขึ้นเป็น 1 ใน 3 สาขาวิชาแรกตั้งของมหาวิทยาลัย เปิดรับนักศึกษาครั้งแรกเมื่อวันที่ 1 ธันวาคม พ.ศ. 2523 รับผิดชอบหลักสูตรและการสอนในลักษณะการศึกษาต่อเนื่องแก่บุคลากรประจำการที่ปฏิบัติหน้าที่ทางการศึกษา หรือมีคุณวุฒิทางการศึกษาเพื่อเพิ่มพูนวิทยฐานะและความรู้ความสามารถในวิชาชีพ ผลิตบุคลากรให้สอดคล้องกับแผนพัฒนาการศึกษาแห่งชาติที่มุ่งกระจายการศึกษาไปสู่ท้องถิ่น และสนองต่อความต้องการของสังคมและชุมชน

**ระบบการสอน**
สาขาวิชาศึกษาศาสตร์ ใช้ระบบการสอนทางไกล ผ่านสื่อประสมต่างๆ ให้นักศึกษาสามารถศึกษาด้วยตนเอง โดยจัดเนื้อหาสาระประสบการณ์การเรียนรู้ในลักษณะบูรณาการเป็นชุดวิชา แต่ละชุดวิชามีค่า 6 หน่วยกิต สำหรับหลักสูตรระดับปริญญาตรี และ 5 หน่วยกิต สำหรับหลักสูตรบัณฑิตศึกษา ในระบบทวิภาคของหลักสูตรระดับอุดมศึกษา
ในชุดวิชา แบ่งหน่วยการสอนออกเป็น 15 หน่วย แต่ละหน่วยการสอนใช้เวลาศึกษาประมาณ 12 ชั่วโมง ต่อสัปดาห์ สาขาวิชาศึกษาศาสตร์ จัดการศึกษาเป็นระบบทวิภาค ปีการศึกษาหนึ่งมี 2 ภาคการศึกษาปกติ แต่ละภาค การศึกษา ปกติมีระยะเวลาเรียนไม่น้อยกว่า 15 สัปดาห์แต่ละภาคการศึกษานักศึกษาจะต้องลงทะเบียนเรียนอย่างน้อย 1 ชุดวิชา แต่ไม่เกิน 3 ชุดวิชา ในระดับปริญญาตรี สำหรับปริญญาโทนักศึกษาต้องลงทะเบียนอย่างน้อย 1 ชุดวิชา แต่ไม่เกิน 2 ชุดวิชา ยกเว้นภาคการศึกษาสุดท้ายที่สามารถลงทะเบียนชุดวิชาประสบการณ์วิชาชีพมหาบัณฑิตเพิ่มได้อีก 1 ชุดวิชา จนกว่าจะสำเร็จ การศึกษาตามหลักสูตรในสาขาวิชาที่เข้าศึกษา โดยนักศึกษาจะใช้เวลาศึกษาไม่เกิน 3 เท่าของ ระยะเวลาการศึกษาตามที่กำหนดไว้ในหลักสูตร

**หลักสูตรที่เปิดสอน**

**อ้างอิง**
ศึกษาศาสตร์
สุโขทัยธรรมาธิราช
อิซิโดโรแห่งเซบิยา

นักบุญอิซิโดโรแห่งเซบิยา (San Isidoro de Sevilla; ค.ศ. 560 – 4 เมษายน ค.ศ. 636) เป็นบาทหลวงโรมันคาทอลิกชาวสเปน ได้รับแต่งตั้งเป็นอาร์ชบิชอปแห่งเซบิยา ได้ผลิตตำราวิชาการทางศาสนาไว้มากมายจนต่อมาได้รับยกย่องว่าเป็นนักปราชญ์แห่งคริสตจักร และเป็นนักบุญองค์อุปถัมภ์นักเรียนนักศึกษา

**ประวัติ**
นักบุญอิซิโดโรแห่งเซบิยาเกิดที่เมืองการ์ตาเฆนา ในประเทศสเปนในปัจจุบัน ท่านเป็นบุตรของเซเบเรียโน (Severiano) และเตโอโดรา (Teodora) มีพี่น้องทั้งหมด 3 คน (ไม่นับตัวท่าน) คือ เลอันโดร (ต่อมาได้รับสมณศักดิ์เป็นบิชอปแห่งเซบิยา) ฟุลเฆนซิโอ (ต่อมาได้รับสมณศักดิ์เป็นบิชอปแห่งเอซิฆา) และโฟลเรนตินา (ต่อมาดำรงตำแหน่งอธิการิณีคณะชี) ซึ่งทั้ง 4 ท่านในเวลาต่อมาล้วนแต่ได้รับแต่งตั้งเป็นนักบุญทั้งสิ้น
ท่านได้รับการศึกษาที่สำนักเรียนในอาสนวิหาร (Cathedral school) โดยบิชอป เลอันโดรพี่ชายคนโตของท่านเป็นผู้อบรมสั่งสอนท่านแทนบิดาที่เสียชีวิตไป การเรียนการสอนเป็นไปอย่างเคร่งเครียดกดดันและรุนแรง จนอิซิโดโรตัดสินใจหนีจากโรงเรียน แต่ภายหลังสำนึกผิดจึงกลับไปเรียนดังเดิม และกลายเป็นคนรักการศึกษา
ท่านมีส่วนอย่างสำคัญในการวางระเบียบพิธีกรรม สร้างเซมินารีในทุกมุขมณฑลในสเปน ได้ผลิตตำราวิชาการอันเป็นการบุกเบิกการศึกษาค้นคว้าทางด้านเทววิทยา นิรุกติศาสตร์ ประวัติศาสตร์ ดาราศาสตร์ และภูมิศาสตร์ ได้ผลิตสารานุกรมซึ่งต่อมาใช้เป็นคู่มือในการอบรมนักบวชคาทอลิก
เมื่อพี่ชายของท่านถึงแก่กรรมท่านก็สืบทอดตำแหน่งอาร์ชบิชอปแห่งเซบิยาต่อ ท่านทำงานอย่างแข็งขันจนทำให้ชาววิซิกอทซึ่งแต่เดิมถือลัทธิเอเรียสมาเข้ารีตคริสต์ศาสนาได้สำเร็จ

**การถึงแก่กรรม**
นักบุญอิซิโดโรแห่งเซบิยาถึงแก่กรรมเมื่อวันที่  4 เมษายน ค.ศ. 636 ในวัย 76 ปี ขณะที่ท่านจะสิ้นใจ มีกลุ่มคนยากจนมาขอทาน ซึ่งท่านก็ได้สละทรัพย์ทั้งหมดให้เป็นทาน และยังแสดงสารภาพบาปแบบเปิดเผยตามจารีตที่ท่านตั้งขึ้น
อาร์ชบิชอปอีซีดีโรได้รับการประกาศเป็นนักบุญในปี ค.ศ. 1598 โดยสมเด็จพระสันตะปาปาเคลเมนต์ที่ 8 และในปี ค.ศ. 1722 สมเด็จพระสันตะปาปาอินโนเซนต์ที่ 13 ได้ประกาศแต่งตั้งท่านเป็นนักปราชญ์แห่งคริสตจักร

**อ้างอิง**
636
หมวดหมู่:นักบุญชาวสเปน
หมวดหมู่:นักบุญในคริสต์ศตวรรษที่ 7
หมวดหมู่:บาทหลวงชาวสเปน
หมวดหมู่:นักปราชญ์แห่งคริสตจักร
หมวดหมู่:ปิตาจารย์แห่งคริสตจักร
หมวดหมู่:นักเขียนชาวสเปน
ตำบลถืมตอง

ถืมตอง เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ

**ประวัติ**
ตามประวัติกล่าวว่า เดิมชื่อบ้านสวนตอง หรือส่วนหนึ่งของตำบลถืมตองในปัจจุบันก่อน พ.ศ. 2435 มีชุมชนกลุ่มน้อยได้ตั้งรกรากมีเหย้าเรือนอยู่ริมน้ำสมุน ซึ่งก็รวมกับชาวบ้านนาท่อ ตำบลไชยสถานในขณะนั้นได้รวมกันเป็นหมู่บ้าน และมีวัดเป็นศูนย์ตั้งอยู่ฝั่งซ้ายของลำน้ำสมุนเป็นบริเวณดงตาล ในพ.ศ. 2453 เจ้าผู้ครองนครน่าน "เจ้าสุริยพงษ์ผลิตเดช" มีความสนิทสนมกับชาวบ้านสวนตองเป็นอย่างดี บ้านสวนตองอุดมด้วยทรัพยากรธรรมชาติ พืชผลทางการเกษตร สวนไร่นาอุดมสมบูรณ์ที่สำคัญมีสอนตองหรือสวนหลวง ท่านเจ้าครองนครน่าน จึงได้มาพักแรมที่สวนแห่งนี้ (ปัจจุบันคือบ้านพักเกษตรตำบลถืมตอง) หรือบ้านใหม่สุขสันต์ หมู่ที่ 8 ตั้งอยู่ในปัจจุบัน หรือชาวบ้านเรียกว่า "ล่มปูน" พ่อพญา ใจวุฒิ และขุนกิตติภักดี (ต้นตระกูลมหาวงศ์นันท์) ได้ทราบจึงได้จัดชาวบ้านทำสถานที่พักรับรองขึ้น โดยใช้วัสดุจากใบตองทำเป็นที่พักด้วย "ถืม" คำว่า "ถืม" คือ ไม่ขัดแตะ 2 อัน นำมาประกบกันโดยมีใบไม้หรือใบตองอยู่ระหว่างกลางของไม้ขัดแตะเรียกว่า "ถืม" ใช้ทำเป็นหลังคาหรือฝาบ้าน เจ้าผู้ครองนครน่าน จึงได้ขนานนามว่า "บ้านถืมตอง" ตั้งแต่บัดนั้นเป็นต้นมา

**ที่ตั้ง**
ทิศเหนือ ติดต่อตำบลสะเนียน อำเภอเมืองน่าน
*ทิศตะวันออก ติดต่อตำบลไชยสถาน อำเภอเมืองน่าน 
*ทิศใต้ ติดต่อตำบลไชยสถาน อำเภอเมืองน่าน 
*ทิศตะวันตก ติดต่อตำบลเรือง อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 8 หมู่บ้าน ได้แก่- หมู่ 1 บ้านถืมตอง- หมู่ 2 บ้านเขือนแก้ว- หมู่ 3 บ้านวังฆ้อง- หมู่ 4 บ้านนาท่อเด่น- หมู่ 5 บ้านกิ่วป่าห้า- หมู่ 6 บ้านดอนถืมตอง- หมู่ 7 บ้านฝายแก- หมู่ 8 บ้านใหม่สุขสันต์

**การปกครองส่วนท้องถิ่น**
องค์การบริหารส่วนตำบลถืมตองมีพื้นที่ครอบคลุมตำบลถืมตองทั้งตำบล โดยมีภานุพันธ์ ศรีนวนเป็นนายกองค์การบริหารส่วนตำบลถืมตองคนปัจจุบัน

**สถานที่สำคัญ**
 สำนักงานขนส่งจังหวัดน่าน- สำนักงานเกษตรอำเภอเมืองน่าน- สำนักงานองค์การบริหารส่วนตำบลถืมตอง- โรงพยาบาลส่งเสริมสุขภาพตำบลถืมตอง บ้านวังฆ้อง

**อ้างอิง**
ถืมตอง
ถืมตอง
เร็วกว่านรก

เร็วกว่านรก (Speed) เป็นภาพยนตร์อเมริกันในปี ค.ศ. 1994 แนวแอ็กชัน ระทึกขวัญ กำกับโดยแจน เดอ บอนต์ มีเนื้อเรื่องเกิดขึ้นที่ลอสแอนเจลิส โดยมีเจ้าหน้าที่ตำรวจแอลเอที่ชื่อ แจ็ก เทรเวน ได้มุ่งทำคดีกับฮาเวิร์ด เพย์น ผู้ก่อการร้ายวางระเบิด หลังจากที่เพย์นหนีจากเทรเวนมาได้เขาได้ตั้งระเบิดไว้ที่รถบัส ที่เทรเวนต้องรักษาระดับความเร็วของรถที่ 50 ไมล์ต่อชั่วโมง  (80 กม./ชั่วโมง) ไม่เช่นนั้นระเบิดจะทำงาน ภาพยนตร์นำแสดงโดยเคียนู รีฟส์, เดนนิส ฮอปเปอร์ และซานดรา บูลล็อก ภาพยนตร์ได้รับรางวัลออสการ์ครั้งที่ 67 ในปี 1995 ในสาขาเสียงยอดเยี่ยมและเสียงพิเศษยอดเยี่ยม

**อ้างอิง**
หมวดหมู่:ภาพยนตร์อเมริกันที่ออกฉายในปี พ.ศ. 2537
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:บันเทิงคดีเกี่ยวกับการทำลายล้างวัตถุระเบิด
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์อเมริกันในคริสต์ทศวรรษ 1990
ตำบลเรือง

เรือง เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ

**ที่ตั้ง**
 ทิศเหนือ ติดต่อตำบลสะเนียน อำเภอเมืองน่าน - ทิศตะวันออก ติดต่อตำบลไชยสถานและตำบลถืมตอง อำเภอเมืองน่าน - ทิศใต้ ติดต่อตำบลบ่อสวก อำเภอเมืองน่าน และตำบลยาบหัวนา อำเภอเวียงสา - ทิศตะวันตก ติดต่อตำบลยาบหัวนา อำเภอเวียงสา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 8 หมู่บ้าน ได้แก่
*หมู่ 1 บ้านศรีนาป่าน
*หมู่ 2 บ้านดอนเฟือง
*หมู่ 3 บ้านเรือง
*หมู่ 4 บ้านตาแวน
*หมู่ 5 บ้านนางาม
*หมู่ 6 บ้านนาม่วง
*หมู่ 7 บ้านสันป่าสัก
*หมู่ 8 บ้านห้วยมอญ

**การปกครองส่วนท้องถิ่น**
องค์การบริหารส่วนตำบลเรืองมีพื้นที่ครอบคลุมตำบลเรืองทั้งหมด

**สถานที่สำคัญ**
 สำนักงานองค์การบริหารส่วนตำบลเรือง- สถานีตำรวจภูธรเรือง- โรงพยาบาลส่งเสริมสุขภาพตำบลเรือง บ้านดอนเฟือง

**อ้างอิง**
เรือง
เรือง
ตำบลนาซาว

นาซาว เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอ

**อาณาเขต**
ทิศเหนือ ติดต่อตำบลบ่อสวก อำเภอเมืองน่าน 
*ทิศตะวันออก ติดต่อตำบลดู่ใต้ อำเภอเมืองน่าน 
*ทิศใต้ ติดต่อตำบลทุ่งศรีทองและตำบลน้ำปั้ว อำเภอเวียงสา 
*ทิศตะวันตก ติดต่อตำบลยาบหัวนา อำเภอเวียงสา

**การแบ่งเขตการปกครอง**

**การปกครองท้องที่**
แบ่งการปกครองออกเป็น 7 หมู่บ้าน ได้แก่
*หมู่ 1 บ้านนาซาว
*หมู่ 2 บ้านสไมย์
*หมู่ 3 บ้านนาหิน
*หมู่ 4 บ้านก๊อด
*หมู่ 5 บ้านนวราษฎร์
*หมู่ 6 บ้านดอนคีรี
*หมู่ 7 บ้านก๊อดใหม่พัฒนา

**การปกครองส่วนท้องถิ่น**
องค์การบริหารส่วนตำบลนาซาวมีพื้นที่ครอบคลุมตำบลนาซาวทั้งหมด

**สถานที่สำคัญ**
 สำนักงานองค์การบริหารส่วนตำบลนาซาว- โรงพยาบาลส่งเสริมสุขภาพตำบลนาซาว บ้านก๊อด

**อ้างอิง**
นาซาว
นาซาว
ตำบลกองควาย

ตำบลกองควาย เป็นตำบลหนึ่งตั้งอยู่ทางทิศใต้สุดของอำเภอเมืองน่าน จังหวัดน่าน พื้นที่ทั้งหมดอยู่ในความรับผิดชอบของเทศบาลตำบลกองควาย

**ประวัติ**
ในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลดู่ใต้เพื่อความสะดวกในการปกครอง  ภายหลังสงครามโลกครั้งที่ 2 ยุติลง ตำบลกองควายจึงแยกออกจากตำบลดู่ใต้อีกครั้ง 
ต่อมาในปี พ.ศ. 2537 ได้จัดตั้งการปกครองตำบลเป็น สภาตำบลกองควาย และยกฐานะเป็น องค์การบริหารส่วนตำบลกองควาย เมื่อ พ.ศ. 2539 จนกระทั่งเมื่อวันที่ 30 พฤศจิกายน พ.ศ. 2554 ได้มีประกาศกระทรวงมหาดไทยให้ยกฐานะขึ้นเป็น เทศบาลตำบลกองควาย จนถึงปัจจุบัน

**อาณาเขต**
ทิศเหนือ ติดกับตำบลดู่ใต้ อำเภอเมืองน่าน
*ทิศตะวันออก ติดกับตำบลนาปัง อำเภอภูเพียง
*ทิศใต้ ติดกับตำบลนาเหลือง ตำบลน้ำปั้ว อำเภอเวียงสา
*ทิศตะวันตก ติดกับตำบลทุ่งสีทอง อำเภอเวียงสา และตำบลนาซาว อำเภอเมืองน่าน

**หมู่บ้าน**
ตำบลกองควายมีพื้นที่ 22 ตารางกิโลเมตร หรือ 13,750 ไร่ แบ่งการปกครองออกเป็น 12 หมู่บ้าน ดังนี้- หมู่ 1 บ้านธงหลวง- หมู่ 2 บ้านดอนน้ำครก- หมู่ 3 บ้านนาผา- หมู่ 4 บ้านน้ำครกใหม่- หมู่ 5 บ้านน้ำครกเก่า- หมู่ 6 บ้านดอนเจริญ- หมู่ 7 บ้านผาสุกพัฒนา- หมู่ 8 บ้านพุฒิมาราม- หมู่ 9 บ้านน้ำครกใหม่พัฒนา- หมู่ 10 บ้านน้ำครกใหม่เกาะสวรรค์- หมู่ 11 บ้านนาแห้ว- หมู่ 12 บ้านนาผาใหม่

**ประชากร**
จำนวนประชาชนในตำบลกองควาย ณ เดือนธันวาคม พ.ศ. 2567 มีจำนวน 5,271 คน ความหนาแน่นของประชากร 250 คนต่อตารางกิโลเมตร จำนวนครัวเรือน 1,799 หลังคาเรือน

**การคมนาคม**
การคมนาคมทางบกมีถนนสายสำคัญ คือ ทางหลวงแผ่นดินหมายเลข 101หรือถนนยันตรกิจ​โกศล​และถนนทางหลวงชนบทที่ผ่านเส้นทางบ้านธงหลวงมาถึงบ้านนาแห้ว
มีสะพาน​กองควายประชาพัฒนา​ที่เชื่อมการเดินทางข้ามแม่น้ำน่าน

**การศึกษา**
สถานศึกษาในตำบลกองควาย มีดังนี้- สังกัดสำนักงานการศึกษาขั้นพื้นฐาน
** โรงเรียนน่านประชาอุทิศ​เปิดสอนระดับชั้น​มัธยมศึกษา​ปี​ที่​4ถึง6
** โรงเรียนบ้านนาผา เปิดสอนระดับอนุบาลถึงประถมศึกษาปีที่6
** โรงเรียนบ้านน้ำครกใหม่ เปิดสอนระดับอนุบาลถึงมัธยมศึกษาปีที่3(ขยายโอกาสทางการศึกษา)

**สาธารณสุข**
มีโรงพยาบาลส่งเสริมสุขภาพตำบล (รพ.สต.) จำนวน 2 แห่ง คือ รพ.สต.บ้านดอนน้ำครก และ รพ.สต. กองควาย​ (นายมงคล​ น้ำลัด​ ผอ.รพ.สต.)​

**อ้างอิง**

**แหล่งข้อมูลอื่น**
  เว็บไซต์เทศบาลตำบลกองควาย-  ข้อมูลตำบลกองควาย อำเภอเมือง น่าน: ไทยตำบล date=2019-09-14 
กองควาย
กองควาย
กองควาย
ตำบลบ่อสวก

บ่อสวก (บ่อเกลือ) เดิมชื่อ สวก เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอ

**การเปลี่ยนชื่อ**
วันที่ 11 มกราคม 2553 มีประกาศกระทรวงมหาดไทย เรื่อง เปลี่ยนแปลงชื่อตำบลสวก อำเภอเมืองน่าน จังหวัดน่าน เป็นชื่อตำบลบ่อสวก ด้วย จังหวัดน่านรายงานขอเปลี่ยนแปลงชื่อตำบลสวก อำเภอเมืองน่าน จังหวัดน่าน เป็นชื่อตำบลบ่อสวก เนื่องจากชื่อเดิมมีความหมายไม่ดี ไม่เป็นมงคล และขอกลับไปใช้ชื่อเดิม ซึ่งพิสูจน์ได้จากเอกสารหลักฐานทางประวัติศาสตร์และแหล่งโบราณสถานมากมายเกี่ยวกับเรื่องราวท้องถิ่นของชุมชน มีผลบังคับใช้ในวันที่ 4 กุมภาพันธ์ 2553

**ที่ตั้ง**
ทิศเหนือ ติดต่อตำบลเรือง อำเภอเมืองน่าน
*ทิศตะวันออก ติดต่อตำบลไชยสถานและตำบลดู่ใต้ อำเภอเมืองน่าน 
*ทิศใต้ ติดต่อตำบลนาซาว อำเภอเมืองน่าน 
*ทิศตะวันตก ติดต่อตำบลยาบหัวนา อำเภอเวียงสา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 13 หมู่บ้าน ได้แก่
*หมู่ 1 บ้านบ่อสวก
*หมู่ 2 บ้านป่าคา
*หมู่ 3 บ้านม่วงเจริญราษฎร์
*หมู่ 4 บ้านเชียงยืน
*หมู่ 5 บ้านซาวหลวง
*หมู่ 6 บ้านต้าม
*หมู่ 7 บ้านนามน
*หมู่ 8 บ้านหนองโต้ม
*หมู่ 9 บ้านดอนอุดม
*หมู่ 10 บ้านสวกพัฒนา
*หมู่ 11 บ้านนาปงพัฒนา
*หมู่ 12 บ้านใหม่รุ่งเรือง
*หมู่ 13 บ้านป่าฝางสามัคคี

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบลบ่อสวก คือ องค์การบริหารส่วนตำบลบ่อสวก มีพื้นที่ครอบคลุมตำบลบ่อสวกทั้งหมด

**สถานที่สำคัญ**
 สำนักงานองค์การบริหารส่วนตำบลบ่อสวก- โรงพยาบาลส่งเสริมสุขภาพตำบลบ่อสวก บ้านม่วงเจริญราษฎร์- โรงเรียนบ่อสวกวิทยาคาร- โรงเรียนบ้านม่วงเจริญราษฎร์- ศูนย์พัฒนาเด็กเล็กบ้านม่วงเจริญราษฎร์- ชมรมกำนันผู้ใหญ่บ้าน ตำบลบ่อสวก- โรงทอผ้าบ้านนามน- กลุ่มจักสานบ้านต้าม- วิสาหกิจชุมชนเกษตรปลอดภัย บ้านม่วงเจริญราษฎร์- วิสาหกิจชุมชนชมรมแพทย์แผนไทย ตำบลบ่อสวก- เตาเผาโบราณบ้านจ่ามนัส- ลานวัฒนธรรมชุมชนตำบลบ่อสวก- แหล่งเรียนรู้ปั้นดินเผาตำบลบ่อสวก- บ่อเกลือโบราณจังหวัดน่าน ตำบลบ่อสวก- การศึกษานอกระบบตำบลบ่อสวก

**อ้างอิง**
บ่อสวก
บ่อสวก